# HELSEFAGARBEIDER VED STIFTELSEN RADARVEIEN

Stiftelsen Radarveien er en ideell stiftelse som gir tilbud til rundt 90 mennesker med utviklingshemming og har ca. 100 årsverk. Stiftelsen er organisert i 7 dagsenteravdelinger, en avlastningsavdeling og fra 2020 også bolig. Brukerne har varierende bistandsbehov og alle har individuelt tilrettelagte tilbud. Vi tilrettelegger for at brukeren skal kunne utvikle, vedlikeholde og ha glede av egne ferdigheter og kunnskaper. Vi bidrar til økt livskvalitet og gir brukeren innflytelse i egen hverdag. Vår styrke er at vi gir et individuelt tilpasset og meningsfullt tilbud og at vi er bevisste på å etterleve våre verdier; kvalitet, samarbeid og trivsel.

## Vil du være med å bygge opp nytt bofelleskap for voksne med utviklingshemming?

Radarveien har bygget et moderne tilbygg spesialtilpasset brukere sammensatte behov. Vi har fått rammeavtale med Oslo kommune med oppstart i 2020. Vi gleder oss til å yte gode helhetlige tjenester for våre kommende brukere. Når Radarveien nå skal utvide, søker vi DEG som brenner for faget og har lyst til å være med å bygge opp et nytt bofellesskap. Dette innebærer blant annet å ta imot nye brukere, danne og iverksette gode rutiner og fagsystemer.

## På Radarveien tilbyr vi

* En spennende stilling med mulighet til å bidra til tjenestestedets faglige utvikling
* Relevante kurs og veiledning, internt og eksternt
* To faglige veiledere som jobber på topp i organisasjonen
* Korte beslutningslinjer og reell påvirkningsmulighet
* Spesialrom som basseng, gymsal, badstue og flere sanserom
* God pensjonsordning
* Personalboliger
* Utenlandsturer
* Prioritert barnehageplass i en av landets beste barnehager
* Beliggenhet ved siden av t-bane og bussholdeplass
* Godt omdømme
* To-delt turnus med arbeid hver 3. helg

## Kvalifikasjoner

* Godkjent fagarbeider helse- og sosialfag. Kun søkere med godkjent fagutdannelse vil få svar
* Erfaring med målgruppen
* Erfaring og kompetanse fra målrettet miljøarbeid
* Erfaring med å tilrettelegge for enkeltindividets behov, bidra til selvbestemmelse, inkludering og deltagelse
* Ansvarsbevisst, fleksibel og løsningsorientert med evne til å arbeide selvstendig og i gruppe
* Evne til å reflektere over egen yrkesutøvelse
* Evne til å skape og bidra til et positivt arbeidsmiljø
* God skriftlig og muntlig fremstillingsevne og gode datakunnskaper
* Godkjent politiattest
* Personlig egnethet vektlegges

## Arbeidsoppgaver

* Direkte målrettet miljøarbeid
* Medansvar for planlegging og gjennomføring av tjenestetilbud hos bruker
* Samarbeid med pårørende og relevante instanser
* Bidra til kvalitetssikring og faglig utvikling
* Andre oppgaver kan bli delegert

# Stillingsprosent

100% fast stilling

Tiltredelse etter avtale.

**Har du lyst til å vite mer, ta kontakt med avdelingsleder Moni Alboshokeh e-post:** **ma@radarveien.no** **eller mobil: 928 66 954.**

**Søknad og cv sendes** **ma@radarveien.no** **med kopi til** **radarveien@radarveien.no****. Søknadsfrist . Søknader behandles fortløpende.
Se også** [**www.radarveien.no**](http://www.radarveien.no) **og** [**https://www.facebook.com/radarveien/**](https://www.facebook.com/radarveien/)

**1 stilling**

NB husk å skrive «helsefagarbeider» i søkeord på FINN.no